ذو الفقار علی بھٹو جونیئر

ذُو ٱلْفِقَار عَلِی بُھٹُّو جُونِیَئر (پیدائش: 1 اگست 1990ء) پاکستانی سیاست دان، بصری فنکار اور انسانی حقوق کے کارکن ہیں۔ وہ شامی دار الحکومت دمشق میں لبنانی نژاد والدہ غنویٰ بھٹو کے ہاں پیدا ہوئے۔ ان کا تعلق مشہور سندھی بھٹو خاندان سے ہے۔ وہ مرتضیٰ بھٹو کے صاحبزادے اور پاکستان کے سابق صدر و وزیر اعظم ذو الفقار علی بھٹو کے پوتے ہیں۔

 ابتدائی اور پیشہ ورانہ زندگی 
ذو الفقار علی بھٹو جونیئر 1 اگست 1990ء کو دمشق، شام میں بھٹو خاندان میں پیدا ہوئے۔ ان کے والد مرتضیٰ بھٹو پاکستانی سیاست دان تھے جنھیں اس وقت قتل کر دیا گیا جب بھٹو جونیئر کی عمر محض چھ سال تھی۔ ان کی والدہ غنویٰ بھٹو پاکستان پیپلز پارٹی شہید بھٹو کی سربراہ ہیں۔ ان کی ایک سوتیلی بہن فاطمہ بھٹو ہے جو مرتضیٰ بھٹو کی پہلی شادی سے ہیں۔ وہ نسلاً پاکستانی ہیں لیکن والدہ کی جانب سے ان کا نسب لبنانی ہے۔

ان کا نام ان کے دادا ذو الفقار علی بھٹو کے نام پر رکھا گیا اور وہ بھٹو خاندان کے واحد مرد وارث سمجھے جاتے ہیں۔ ان کی دادی نصرت بھٹو ایرانی کُرد نژاد تھیں۔ سابق وزیر اعظم بے نظیر بھٹو ان کی پھوپھی تھیں اور سابق صدر آصف علی زرداری ان کے پھوپھا ہیں۔ ان کے چچا شاہنواز بھٹو ہیں۔ بلاول بھٹو زرداری ان کے پھوپھی زاد ہیں۔

ذو الفقار جونیئر نے 2016ء میں سان فرانسسکو آرٹ انسٹی ٹیوٹ سے ماسٹر آف فائن آرٹس کی ڈگری حاصل کی۔ اس سے قبل انھوں نے یونیورسٹی آف ایڈنبرا سے دو انڈر گریجویٹ ڈگریاں حاصل کیں۔

ذو الفقار جونیئر نے کئی فن پاروں اور تخلیقی منصوبوں پر کام کیا جن میں  (2017ء)،  (2018ء)،  (2019ء) اور  (2019ء) شامل ہیں۔ 2015ء میں انھوں نے  کے عنوان سے ایک فن پارے کی نمائش پیش کی جس میں پاکستان کی محروم اور پسماندہ اقلیتوں کے مسائل کو تصویری دست کاری، تصویر کشی اور تصوراتی فن کے ذریعے اُجاگر کیا گیا۔ فنکار اور ڈیزائنر ہوشیدر مرتضائی نے بھٹو کے ساتھ تعاون کیا اور اُن کے بعض پرفارمنس ملبوسات کے ڈیزائن تیار کیے۔

جولائی 2022ء میں بھٹو نے فلسطینی کارکن محمد الکرد کو مدعو نہ کیے جانے پر گوئٹے انسٹی ٹیوٹ کے فلمی میلے میں اپنی شرکت واپس لے لی۔ اس احتجاج میں مصنف اور صحافی محمد حنیف نے بھی گوئٹے کانفرنس سے دستبرداری اختیار کی۔

 حوالہ جات 

زمرہ:اکیسویں صدی کے پاکستانی مرد فنکار
زمرہ:امریکی مسلمان
زمرہ:ایرانی نژاد پاکستانی شخصیات
زمرہ:بھٹو خاندان
زمرہ:بقید حیات شخصیات
زمرہ:پاکستان کے ایل جی بی ٹی فنکار
زمرہ:ریاستہائے متحدہ کو پاکستانی تارکین وطن
زمرہ:ریاستہائے متحدہ کے وطن گیر شہری
زمرہ:فضلا جامعہ ایڈنبرگ
زمرہ:کرد نژاد پاکستانی شخصیات
زمرہ:لبنانی نژاد امریکی شخصیات
زمرہ:لبنانی نژاد پاکستانی شخصیات
زمرہ:1991ء کی پیدائشیں
زمرہ:پاکستان کی ایل جی بی ٹی شخصیات
زمرہ:ایل جی بی ٹی کیو مسلمان
زمرہ:کوئیر مسلمان
زمرہ:کوئیر مرد